Zverejnenie zámeru priameho predaja majetku obce
s výzvou na podávanie cenových ponúk 

Obec Heľpa, so sídlom ul. Farská 588/2, 97668 Heľpa v zmysle § 9a ods. 1 písm. c), ods. 2 a ods. 5 zákona č. 138/1991 Zb. o majetku obcí v znení neskorších predpisov a v súlade s uznesením Obecného zastupiteľstva v Heľpe  č. 245/2013  zo dňa 26.4.2013  zverejňuje :

zámer priameho odpredaja svojho majetku bez znaleckého posudku a
výzvu na predloženie cenových ponúk

na odkúpenie
-	pozemku parcela reg. C - KN č. 915 – zastavané plochy a nádvoria o výmere 1687 m2 v katastrálnom území Heľpa, obec Heľpa
-	stavby rodinný dom,  súpisné č. 114, nachádzajúcej sa na pozemku parcela reg. C -KN č. 915 v katastrálnom území Heľpa,  obec Heľpa

Minimálna cena, za ktorú Obec Heľpa ponúka na predaj vyššie uvedené nehnuteľnosti - pozemok a stavbu spolu s pozemkom, na ktorom je postavená, je stanovená najmenej vo výške: 35 000,-EUR (slovom: tridsaťpäťtisíc eur)

Podmienky predloženia cenovej ponuky:
1.	Cenovú ponuku žiadame predložiť v podateľni Obecného úradu v Heľpe, alebo poštou na adresu Obec Heľpa, ul. Farská 588/2, 97668  Heľpa, tak aby cenová ponuka bola doručená na Obecný úrad v Heľpe,  najneskôr 1.7.2013  do 14.00 hodiny.
2.	Cenová ponuka musí byť predložená písomne v slovenskom jazyku v zapečatenej obálke označenej heslom: „PRIAMY PREDAJ – rodinný dom, s.č. 114 – Neotvárať!“
3.	Cenová ponuka musí obsahovať:
a)	označenie záujemcu:
–	fyzická osoba – meno, priezvisko, rodné priezvisko, rodné číslo, dátum narodenia, miesto trvalého pobytu, štátnu príslušnosť a rodinný stav  Je vhodné uviesť aj telefónne číslo, prípadne mailovú adresu.
–	právnická osoba – obchodné meno, sídlo, IČO, označenie registra, v ktorom je právnická osoba zapísaná a číslo tohto zápisu, osoba oprávnená na podpisovanie zmluvy. Je vhodné uviesť aj kontaktnú osobu, telefónne číslo, prípadne mailovú adresu.
b)	označenie nehnuteľnosti – podľa údajov ponuky, o ktorú má záujemca záujem,
c)	výška cenovej ponuky, 
d)	akceptácia alebo spôsob splnenia špecifických požiadaviek,
e)	ak je záujemca ženatý/vydatá, vyhlásenie, či vec nadobúda do výlučného vlastníctva alebo do podielového spoluvlastníctva manželov (v takomto prípade, musia byť všetky požadované údaje plne poskytnuté oboma manželmi),
f)	čestné vyhlásenie záujemcu:
–	fyzickej osoby, že nie je osobou uvedenou v § 9a ods. 6 zákona č. 138/1991 Zb., teda starostom obce Heľpa, poslancom Obecného zastupiteľstva v Heľpe, štatutárnym orgánom alebo členom štatutárneho orgánu právnickej osoby zriadenej alebo založenej Obcou Heľpa, zamestnancom Obce Heľpa, hlavným kontrolórom Obce Heľpa, ani blízkou osobou vyššie uvedených osôb.
–	právnickej osoby, že nie je právnickou osobou, v ktorej zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu je osoba uvedená v § 9a ods. 6 zákona č. 138/1991 Zb., teda starosta obce Heľpa, poslanec Obecného zastupiteľstva v Heľpe, štatutárny orgán alebo člen štatutárneho orgánu právnickej osoby zriadenej alebo založenej Obcou Heľpa, zamestnanec Obce Heľpa, hlavný kontrolór Obce Heľpa, ani blízka osoba vyššie uvedených osôb. 
g)	súhlas záujemcu so spracovaním osobných údajov v zmysle zákona č. 428/2002 Z. z. o ochrane osobných údajov v znení neskorších predpisov v rozsahu v akom boli poskytnuté na vedenie evidencie.
4.	Obec Heľpa si vyhradzuje právo zmeniť podmienky priameho predaja, odmietnuť všetky cenové ponuky, resp. priamy predaj zrušiť.
5.	Vyhodnotenie cenových ponúk vykoná ustanovená komisia. Komisia predloží cestou starostu obce svoje závery Obecnému zastupiteľstvu v Heľpe, ktoré schvaľuje prevod vlastníctva. Závery komisie majú pre Obecné zastupiteľstvo v Heľpe len odporúčací charakter.

Bližšie informácie môžete získať na tel. č. 048/6700946 alebo osobne na Obecnom úrade v Heľpe, kontaktná osoba: Mgr. Andrea Fillová